rejauldu/bengali-wikipedia huggingface dataset:
জাভেদ মুস্তাফা মীর (জন্ম ২৪ ডিসেম্বর ১৯৬৭) একজন ভারতীয় রাজনীতিবিদ এবং জম্মু ও কাশ্মীর রাজ্যের প্রাক্তন মন্ত্রী। তিনি ২০০২, ২০০৮ এবং ২০১৪ সালে চাদুরা থেকে জম্মু ও কাশ্মীর বিধানসভায় নির্বাচিত হয়েছেন। বর্তমানে তিনি জম্মু ও কাশ্মীর আপনি পার্টির সহ-সভাপতি।   প্রাথমিক জীবন এবং শিক্ষা  জাভেদ মোস্তফা মীর ১৯৬৭ সালে একটি রাজনৈতিক পরিবারে জন্মগ্রহণ করেন। তাঁর বাবা মীর মুস্তফা ১৯৮৭ এবং ১৯৯০ সালে দুবার চাদুরা (বিধানসভা কেন্দ্র) থেকে বিধায়ক নির্বাচিত হয়েছেন। তাকে জঙ্গিরা অপহরণ করে এবং হত্যা করে। এর পরে জাভেদ তার রাজনৈতিক যাত্রা শুরু হওয়ার পর ২০০২ সাল পর্যন্ত তার পারিবারিক ব্যবসা পরিচালনা করতে শুরু করেন।   রাজনৈতিক কর্মজীবন  জাভেদ মুস্তফা মীর তার পিতার হত্যার বারো বছর পর ২০০২ সালে তার রাজনৈতিক জীবন শুরু করেন। তার বাবার সমর্থকরা জাভেদকে ২০০২ সালের জম্মু ও কাশ্মীর বিধানসভা নির্বাচনে লড়তে উৎসাহিত করে। তিনি জম্মু ও কাশ্মীর পিপলস ডেমোক্রেটিক পার্টিতে (পিডিপি) যোগ দেন। দলটি জাভেদকে চাদুরা (বিধানসভা কেন্দ্র) থেকে প্রার্থী করে।"Shah Faesal gets first prominent leader into his party fold in PDP's Javaid Mustafa Mir". Hindustan Times. 28 March 2019. তিনি চাদুরা (বিধানসভা কেন্দ্র) থেকে প্রতিদ্বন্দ্বিতা করেন এবং বিপুল ভোটে জয়ী হন।  ২০০২ সালের বিধানসভা নির্বাচনে জয়লাভ করার পর, তিনি ২০০৫ পর্যন্ত বিদ্যুৎ উন্নয়ন বিভাগের প্রতিমন্ত্রী হিসেবে দায়িত্ব পালন করেন। ২০০৭ সালে তিনি গ্রামীণ উন্নয়ন বিভাগ, পঞ্চায়েতি রাজ, বিজ্ঞান ও প্রযুক্তি এবং তথ্য প্রযুক্তির প্রতিমন্ত্রী হন।  ২০০৮ সালে মুখ্যমন্ত্রী গুলাম নবী আজাদের অধীনে সরকারের পতন ঘটে এবং ২০০৮ সালে জম্মু ও কাশ্মীর বিধানসভা নির্বাচনে মীর চাদুরা (বিধানসভা কেন্দ্র) থেকে ২য় বার বিধায়ক নির্বাচিত হন। বিরোধী দলের এই মেয়াদে মীর একটি সাহসী কণ্ঠস্বর এবং সৎ ব্যক্তিত্বের জন্য বিধানসভায় পরিচিত ছিলেন।  জাভেদ আবার ২০১৪ সালের জম্মু ও কাশ্মীর বিধানসভা নির্বাচনে প্রতিদ্বন্দ্বিতা করেন এবং চাদুরা (বিধানসভা কেন্দ্র) থেকে টানা তৃতীয় মেয়াদে বিজয়ী হন। নির্বাচনে জয়ী হওয়ার পর তিনি জম্মু ও কাশ্মীরের তৎকালীন মুখ্যমন্ত্রী মুফতি মোহাম্মদ সাঈদের নেতৃত্বে পিডিপি-বিজেপি মন্ত্রিসভায় অন্তর্ভুক্ত হন। ২০১৫ সালে রাজস্ব মন্ত্রী হন, এই পদটি তিনি জানুয়ারি ২০১৬ পর্যন্ত বজায় রেখেছিলেন যখন মুখ্যমন্ত্রী মারা যান এবং সরকার পতন হয়।[ উদ্ধৃতি প্রয়োজন ]  ২০১৭ সালে তিনি পুনরায় দুর্যোগ ব্যবস্থাপনা এবং ত্রাণ পুনর্বাসন এবং ফুলের চাষের মন্ত্রী হিসাবে মন্ত্রিসভায় অন্তর্ভুক্ত হন। ২০১৮ সাল পর্যন্ত এই পদে ছিলেন যখন জোট ভেঙে যাওয়ার পরে সরকার পতন হয়।  জাভেদ ২০১৯ সালের জানুয়ারিতে পিপলস ডেমোক্রেটিক পার্টি (পিডিপি) ত্যাগ করেন।   তথ্যসূত্র   বিষয়শ্রেণী:জম্মু ও কাশ্মীর আপনি পার্টির রাজনীতিবিদ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:১৯৬৭-এ জন্ম বিষয়শ্রেণী:বড়গাম জেলার ব্যক্তি বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় রাজনীতিবিদ
রিয়াদ হোসেন একজন বাংলাদেশি পুলিশ সদস্য, যিনি ২০২৫ সালের ফেব্রুয়ারিতে ঢাকার সচিবালয়ের সামনে অনুষ্ঠিত একটি বিক্ষোভ চলাকালে তাঁর সংযমী ও মানবিক আচরণের মাধ্যমে আলোচনায় উঠে আসেন। পরবর্তীতে এই কর্মকাণ্ডের জন্য তাঁকে ২০২৫ সালে রাষ্ট্রপতির পুলিশ পদক (পিপিএম-সেবা) প্রদান করা হয়।  আলোচনা  ২০২৪ সালের ১৪ ফেব্রুয়ারি সচিবালয়ের সামনে একটি বিক্ষোভ চলছিল, যেখানে আন্দোলনকারীরা রাস্তা অবরোধ করে রাখেন। উত্তেজনাকর পরিস্থিতিতে কনস্টেবল রিয়াদ হোসেন সহিংস কোনো প্রতিক্রিয়া দেখাননি। তাঁর হাতে লাঠি থাকলেও তিনি সেটি ব্যবহার করেন একটি বৈদ্যুতিক খুঁটিতে আঘাত করার জন্য—যা ছিল একপ্রকার সতর্ক সংকেত, প্রতিবাদীদের প্রতি সম্মান প্রদর্শনের একটি প্রতীকী প্রয়াস। এই ভিডিও সামাজিক যোগাযোগমাধ্যমে ব্যাপকভাবে ছড়িয়ে পড়ে এবং রিয়াদের প্রশংসায় পঞ্চমুখ হন সাধারণ জনগণ, সাংবাদিক ও বিশ্লেষকেরা।  স্বীকৃতি  ২০২৫ সালের মার্চ মাসে বাংলাদেশ সরকারের স্বরাষ্ট্র মন্ত্রণালয় থেকে প্রকাশিত এক প্রজ্ঞাপনে জানানো হয় যে, জনশৃঙ্খলা রক্ষায় বুদ্ধিদীপ্ত ও সংবেদনশীল কৌশলের স্বীকৃতি স্বরূপ কনস্টেবল রিয়াদ হোসেনকে রাষ্ট্রপতির পুলিশ পদক (পিপিএম-সেবা) প্রদান করা হচ্ছে। এই পদকের আওতায় তিনি এককালীন ৭৫ হাজার টাকা এবং প্রতি মাসে ১,৫০০ টাকা করে ভাতা পাবেন।  তথ্যসূত্র  বিষয়শ্রেণী:জীবিত ব্যক্তি
লালিয়ানজুয়ালা ছাংতে (জন্ম ৮ জুন ১৯৯৭) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব মুম্বই সিটি এবং ভারতের জাতীয় দলের হয়ে উইঙ্গার হিসেবে খেলেন।  তিনি ২০২২-২৩ এআইএফএফ বর্ষসেরা পুরুষ খেলোয়াড়ের পুরস্কার জিতেছেন   ব্যক্তিগত জীবন  ছাংতে মিজোরামের লুংলেইতে জন্মগ্রহণ করেছিলেন। তার বাবা ছিলেন একজন শিক্ষক। প্রথম শ্রেণি থেকেই তিনি ফুটবল খেলতে শুরু করেন। তার ভাই সিভিএল রেমতলুয়াঙ্গা একজন ফুটবলার, যিনি বর্তমানে ওড়িশা এফসির রিজার্ভ দলের হয়ে খেলেন। ছাংতে বলেছেন যে তার প্রিয় ফুটবলাররা হলেন ইংল্যান্ডের প্রাক্তন আন্তর্জাতিক ফুটবল খেলোয়াড় ফ্রাঙ্ক ল্যাম্পার্ড এবং বর্তমান পর্তুগালের আন্তর্জাতিক ফুটবল খেলোয়াড় ক্রিস্টিয়ানো রোনাল্ডো।   খেলার স্টাইল  ছাংতে একজন ফাস্ট প্লেয়ার, যার অবিশ্বাস্য সর্বোচ্চ গতি ৩৫.৮০ কিমি/ঘণ্টা। তার গতির কারণে তাকে 'মিজো ফ্ল্যাশ' বলা হয়। তিনি নিখুঁত পজিশনিং এবং ড্রিব্লিং ক্ষমতা সহ একজন বহুমুখী খেলোয়াড় যিনি কীভাবে একটি গোল শেষ করতে হয় তা জানেন। মাঠে তার দক্ষতা এবং দৃষ্টিভঙ্গি তাকে ভারতের অন্যতম গুরুত্বপূর্ণ খেলোয়াড় করে তোলে।   সেরা সাফল্য   চেন্নাইয়িন  ইন্ডিয়ান সুপার লিগ রানার্স-আপ: ২০১৯–২০  মুম্বই সিটি ইন্ডিয়ান সুপার লিগ লিগ উইনার্স শিল্ড: ২০২২–২৩  ডুরান্ড কাপ রানার্স-আপ: ২০২২  ভারত অনূর্ধ্ব-২৩ দক্ষিণ এশিয়ান গেমস রৌপ্য পদক: ২০১৬  ভারত সাফ চ্যাম্পিয়নশিপ: বিজয়ী ২০১৫, ২০২৩ রানার্স-আপ ২০১৮ কিংস কাপ তৃতীয় স্থান: ২০১৯ ত্রিদেশীয় সিরিজ: ২০২৩ ইন্টারকন্টিনেন্টাল কাপ: ২০২৩  স্বতন্ত্র  এআইএফএফ বর্ষসেরা পুরুষ খেলোয়াড়: ২০২২–২৩ ইন্ডিয়ান সুপার লিগের হিরো অব দ্য লিগ: ২০২২–২৩ ডুরান্ড কাপ গোল্ডেন বুট: ২০২২  ইন্ডিয়ান সুপার লিগের হিরো অব দ্য মাস: জানুয়ারি ২০২৩  হিরো ত্রিদেশীয় সিরিজের সেরা খেলোয়াড়: ২০২৩ এফপিএআই বর্ষসেরা ভারতীয় খেলোয়াড়: ২০২৩   তথ্যসূত্র  বহিঃসংযোগ         বিষয়শ্রেণী:১৯৯৭-এ জন্ম বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:ভারতীয় ফুটবলার বিষয়শ্রেণী:জীবিত ব্যক্তি বিষয়শ্রেণী:ভারতের আন্তর্জাতিক ফুটবলার বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আই-লিগের খেলোয়াড় বিষয়শ্রেণী:চেন্নাইয়িন ফুটবল ক্লাবের খেলোয়াড় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:দক্ষিণ এশীয় গেমসে ফুটবলে পদক বিজয়ী
সাইফোনোগ্যামি () বলতে উদ্ভিদবিদ্যায় মূলত উদ্ভিদের একপ্রকার নিষেক প্রক্রিয়াকে বোঝানো হয়, যাতে পরাগরেণু ডিম্বাণুর কাছে পৌঁছানোর জন্য পরাগনালী তৈরী করে পথ সৃষ্টি করে। মূলত ব্যক্তিবীজী ও গুপ্তবীজী উদ্ভিদদের ক্ষেত্রে এই পদ্ধতি লক্ষ্য করা যায়। নিম্নবর্গীয় উদ্ভিদদের ক্ষেত্রে জলকে কাজে লাগিয়ে পুংজননকোশ ডিম্বাণুর কাছে ফ্ল্যাজেলার সাহায্যে সাঁতার কেটে যায়, যা জুইডোগ্যামি নামে পরিচিত।  thumb|right|সাইকাড উদ্ভিদদের পরাগনালী, পুংজননকোশ ও ডিম্বক  তথ্যসূত্র    বিষয়শ্রেণী:উদ্ভিদের প্রজনন
right|thumb|১৯০৫ সালে ভেনেজুয়েলায় ব্যবহৃত ডাকটিকিট thumb|right|১৮৯৬ সালে ভেনেজুয়েলায় মুদ্রিত ডাকটিকিটে গায়ানার এসেকুইবো নদীর পূর্ব তীরকে ‘গায়ানা ভেনেজোলানা’ নামে মানচিত্রে তুলে ধরা হয়।  অত্র নিবন্ধটি ভেনেজুয়েলার ডাকটিকিট ও ডাকব্যবস্থার ইতিহাস সম্পর্কীয়।  ভেনেজুয়েলা দক্ষিণ আমেরিকা মহাদেশের উত্তরাঞ্চলীয় উপকূলবর্তী দেশ। ক্যারিবীয় সাগরের তটরেখা বরাবর অসংখ্য দ্বীপ নিয়ে মহাদেশীয় প্রধানভূমি হিসেবে এটি গঠিত হয়েছে। সাবেক স্পেনীয় উপনিবেশ থেকে এ প্রজাতন্ত্রটি ১৮২১ সালে স্বাধীনতা লাভ করে।   প্রথমদিকের ডাকটিকিট  ১৮৫৯ সালের ১লা জানুয়ারি তারিখে ভেনেজুয়েলায় প্রথম ডাকটিকিট প্রকাশিত হয়। ১৮৯৫ সালে দেশের আঞ্চলিক এলাকার দাবীর সমর্থনে ১৮৯৬ সালে ডাকটিকিট মুদ্রণ করে। এতে গায়ানার এসেকুইবো নদীর পূর্ব তীরে গড়ে উঠা এলাকাকে মানচিত্রে ফুটিয়ে তোলা হয় যা ‘গায়ানা ভেনেজোলানা’ নামে পরিচিতি পায়।Russell W. Stern, The Politics of Printing in Stamp Design and Production , "NSW Philatelist", 15 October 2008   ব্রিটিশ ডাকটিকিট  ১৮৬৫ থেকে ১৮৮০ সালের মধ্যবর্তী সময়ে লা গুয়াইরায় ব্রিটিশ ডাকটিকিট ব্যবহার করা হয়। এগুলো বাতিলকৃত সি৬০ নামে পরিচিতি পায়। বাতিলকৃত ডি২২ ব্রিটিশ ডাকটিকিট সিয়াদাদ বলিভারে ১৮৬৮-৮০ সময়কালে ব্যবহৃত হয়েছিল।Rossiter, Stuart & John Flower. The Stamp Atlas. London: Macdonald, 1986, p.166.    তথ্যসূত্র    আরও দেখুন   গেলাগুয়েতজা  আর্তুরো মার্কুয়েজ  জুলিয়েতা ভেনেগাস  ভেনেজুয়েলায় টেলিভিশন‎‎  ভালদিভিয়া আন্তর্জাতিক চলচ্চিত্র উৎসব‎‎   আরও দেখুন   "The Stamps of Venezuela: Escuelas 1871-79" by L.W. Fulcher in Stanley Gibbons Monthly Journal, April 1825.  Reproduced here.**   বহিঃসংযোগ    The "Correos" Stamps of Venezuela()  বিষয়শ্রেণী:ভেনেজুয়েলার ইতিহাস বিষয়শ্রেণী:ভেনেজুয়েলার ডাকটিকিট সংগ্রহ
thumb|right|300px|ভূমধ্যসাগরের মানচিত্রে লিগুয়ারীয় সাগর লিগুরীয় সাগর (; ফরাসি ভাষায়: Mer Ligurienne মেখ্‌ লিগ্যুখিয়েন্‌; ইতালীয় ভাষায়: Mar Ligure মার লিগুরে) ভূমধ্যসাগরের উত্তরভাগের একটি বাহু। এটি দক্ষিণ ইউরোপের কাছে, কর্সিকা ও এলবা দ্বীপ এবং উত্তর-পশ্চিম ইতালি ও মোনাকোর রিভিয়েরা উপকূলের মধ্যে অবস্থিত। জেনোয়া, লা ষ্পেসিয়া এবং লিভোর্নো এই সাগরের উপকূলে অবস্থিত প্রধান বন্দর। লিগুয়ারীয় সাগর দক্ষিণ-পূর্বে তিরেনীয় সাগরের সাথে সংযুক্ত। লিগুরীয় সাগরের উত্তর প্রান্ত ইতালির উপকূলে "জেনোয়া উপসাগর" নামে পরিচিত। লিগুর জাতি ফ্রান্স ও ইতালির মধ্যবর্তী অঞ্চলে অবস্থিত একটি জাতি যাদের ইতিহাস রোমানদের থেকেও প্রাচীন। তাদের নামেই এই সাগরের নামকরণ করা হয়েছে।   তথ্যসূত্র   বিষয়শ্রেণী:ভূমধ্যসাগরের প্রান্তিক সাগর বিষয়শ্রেণী:ইউরোপীয় সাগর বিষয়শ্রেণী:পশ্চিম ইউরোপের ভূগোল বিষয়শ্রেণী:দক্ষিণ ইউরোপের ভূগোল
thumb|পে-মা-গ্লিং-পা পে-মা-গ্লিং-পা বা পদ্ম গ্লিং-পা () (১৪৫০-১৫২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ভুটানের র্ন্যিং-মা ধর্মসম্প্রদায়ের ঐতিহ্যে তাকে পদ্মসম্ভবের পরেই তাকে গুরুত্ব দেওয়া হয়ে থাকে।   প্রথম জীবন  পে-মা-গ্লিং-পা ১৪৫০ খ্রিষ্টাব্দে ভুটানের বুমথাং রাজ্যের স্তাংস উপত্যকায় অবস্থিত ছাল-বা-রি-ব্রাং () নামক স্থানে জন্মগ্রহণ করেন। তার পিতার নাম ছিল দোন-গ্রুব-ব্জাং-পো () এবং মাতার নাম ছিল পে-মা-স্গ্রোন-মা ()। জন্মের পর তার পিতামাতা নাম রাখেন দোন-গ্রুব-র্গ্যাল-পো ()। তাকে কম বয়সে তার মাতামহ য়োন-তান-ব্যাং-ছুবের () নিকট পাঠিয়ে দেওয়া হয়। পেশায় কামার য়োন-তান-ব্যাং-ছুব তাকে কামারশালায় কাজ শেখান। এই সময় বিখ্যাত গ্তের-স্তোন র্দো-র্জে-গ্লিং-পার () পুত্র তার নতুন নাম রাখেন ও-র্গ্যান-পে-মা-গ্লিং-পা ()।   গ্রন্থ আবিষ্কার  পে-মা-গ্লিং-পা বত্রিশটি লুক্কায়িত প্রাচীন বৌদ্ধ গ্রন্থ আবিষ্কার করেন। স্না-রিং-ব্রাগ অঞ্চলে তিনি বত্রিশটি গ্রন্থের মধ্যে প্রথম ক্লোং-গ্সাল-গ্সাং-বা-স্ন্যিং-ব্চুদ () নামক পুঁথিটি আবিষ্কার করেন। ১৪৮৩ খ্রিষ্টাব্দে তিনি ল্হো-ব্রাগ অঞ্চল থেকে () অঞ্চল থেকে ব্লা-মা-নোর-বু-র্গ্যা-ম্ত্শো () নামক বিখ্যাত গ্রন্থটি আবিষ্কার করেন। এছাড়া তিনি ভুটান ও তিব্বতের বিভিন্ন স্থান থেকে থুগ্স-র্জে-ছেন-পো-মুন-সেল-স্গ্রোন-মে (), ত্শে-স্গ্রুব-নোর-বু-লাম-খ্যের (), নাগ-পো-স্কোর-গ্সুম (), লাস-ফ্রান-স্কোর (), কুন-ব্জাং-দ্গোংস-'দুস (), ত্শে-খ্রিদ-র্দো-র্জে'ই-ফ্রেং-বা (), ম্গোন-পো-মা-নিং (), ফ্যাগ-র্দোর-দ্রেগ্স-পা-কুন-'দুল (), ফুর-বা-য়াং-গ্সাং-স্রোগ-গো-স্পু-গ্রি (), র্তা-ম্গ্রিন-দ্মার-পো-দ্রেগ্স-পা-জিল-গ্নোন () প্রভৃতি গ্রন্থ আবিষ্কার করেন।   তথ্যসূত্র    আরো পড়ুন      Phuntsho, Karma. 2008. “Ogyen Pema Lingpa (1450-1521), His Life and Legacy.” in The Dragon’s Gift: The Sacred Arts of Bhutan. Terese Tse Bartholomew and John Johnston, eds. Chicago: Serindia, pp, 66-77. Roerich, George, trans. 1996. The Blue Annals. 2nd ed. Delhi: Motilal Banarsidas. Tshewang, Padma, Khenpo Phuntshok Tashi, Chris Butters and Sigmund K. Sætreng. 1995. The Treasure Revealer of Bhutan: Pemalingpa, the Terma Tradition and Its Critics. Biblioteca Himalayica, Series III, Volume 8.  Kathmandu: EMR Publishing House.       বিষয়শ্রেণী:গ্তের-স্তোন বিষয়শ্রেণী:পেলিং সুংত্রুল বিষয়শ্রেণী:১৪৫০-এ জন্ম বিষয়শ্রেণী:১৫২১-এ মৃত্যু
সাঙ্গু বন্যপ্রাণ অভয়ারণ্য বাংলাদেশের বান্দরবান জেলায় অবস্থিত একটি বন্যপ্রাণী অভয়ারণ্য। ২০১০ সালের ৬ এপ্রিল এটি প্রতিষ্ঠিত হয়। ২৩৩১.৯৮ হেক্টর জমি নিয়ে এই বন্যপ্রাণী অভয়ারণ্যটি গঠিত। এটি সাঙ্গু সংরক্ষিত বনাঞ্চলের অংশ। এটির দায়িত্বে রয়েছে বাংলাদেশ বন বিভাগের অধীনস্থ লামা বন বিভাগ। এটির জৈব-পরিবেশগত এলাকা চট্টগ্রামের পাহাড় ও চট্টগ্রামের পার্বত্য অঞ্চলে পড়েছে।   তথ্যসূত্র    বহিঃসংযোগ   বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা  বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:বান্দরবান জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত বনাঞ্চল বিষয়শ্রেণী:বাংলাদেশের সংরক্ষিত এলাকা
শের লামা (জন্ম জানুয়ারি ৯, ১৯৭৩) একজন নেপালি বংশোদ্ভূত হংকং -এর ক্রিকেটার যিনি একটি একদিনের আন্তর্জাতিক এবং চারটি আইসিসি ট্রফি ম্যাচ খেলেছেন। ২০০৪ এশিয়া কাপে বাংলাদেশের বিপক্ষে অভিষেকের সময় ওয়ানডে আন্তর্জাতিক খেলায় তিনি ছিলেন প্রথম নেপালি ক্রিকেটার। তার একমাত্র ওয়ানডে ম্যাচে তিনি ২০০৪ এশিয়া কাপে বাংলাদেশের বিপক্ষে ব্যাটিং অর্ডারের নয় নম্বরে নেমে অপরাজিত ১৬ রান করেছিলেন, যা হংকংয়ের ইনিংসের দ্বিতীয় সর্বোচ্চ রান ছিল। তবে এটি পাকিস্তানের বিপক্ষে দ্বিতীয় ম্যাচ থেকে বাদ পরা ঠেকাতে পারেনি। ২০০১ সালের আইসিসি ট্রফিতে লামা চারটি ম্যাচ খেলেও সর্বোচ্চ ১৯ রান ও মোট ৩৮ রান করেছিলেন (আমেরিকার বিপক্ষে) এবং উইকেট না নিয়ে ১৬ ওভার বোলিং করেছিলেন। তিনি হংকংয়ের জাতীয় মহিলা দলের কোচিংও করেছেন।   তথ্যসূত্র      বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকংয়ের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম
{{safesubst:db-deleted |namespace     =  |target        =  |nowelcome     =  |header        =  |header-text   =  |willprovide   = no |icon          = Image:Information icon4.svg |text          = : পাতাটি উইকিপিডিয়া থেকে দ্রুত অপসারণ করা হয়েছে। এটি দ্রুত অপসারণের বিচারধারার চ১ অনুসারে করা হয়েছে, কারণ এই চিত্রটি উইকিপিডিয়ায় উপলব্ধ অন্য একটি চিত্রের নিম্ন মানের সংস্করণ অথবা অব্যবহৃত সংস্করণ ছিল। এই চিত্রের সাথে সংযুক্ত সমস্ত সংযোগ হালনাগাদ করা হয়েছে। }}
বখত-উন-নেসা বেগম ( ; ১৫৪৭ - ২ জুন, ১৬০৮) একজন মোগল রাজকন্যা। তার নামের অর্থ হলো "মহিলাদের মধ্যে ভাগ্যবান"। তিনি মোগল সম্রাট হুমায়ুনের কন্যা।   জন্ম  বখত-উন-নেসা বেগম ১৫৪৭ সালে বাদাখশানে জন্মগ্রহণ করেন। তার মায়ের নাম মাহে চুচাক বেগম। তার জন্মের রাতে সম্রাট হুমায়ুন একটা আশ্চর্য স্বপ্ন দেখেন, তাই তার নাম রাখেন 'বখত-উন-নেসা'। তার ভাইবোনদের মধ্যে আছেন মির্জা মুহাম্মদ হাকিম,ফারুক ফাল মির্জা, সাকিনা বানু বেগম এবং আমিন বানু বেগম।   বিবাহ    শাহ আবদুল মা'য়ালি  যখন মাহে চুচাক বেগম কাবুল শাসন করতেন, তখন শাহ আব্দুল মা'য়ালি লাহোরের জেল থেকে পালিয়ে কাবুল চলে আসেন এবং তার কাছে আশ্রয় চান। চুচাক বেগম তাকে অভ্যর্থনা জানান এবং তার মেয়ে বখত-উন-নেসা বেগমকে তার সাথে বিয়ে দেন। আব্দুল মা'য়ালী চুচাক বেগমের আধিপত্য ও হস্তক্ষেপে বিরক্ত হয়ে পড়েন। তিনি কাবুল নিজের অধিকারে নেওয়ার জন্য পরিকল্পনা করেন। ১৫৬৪ সালে তিনি চুচাক বেগমকে হত্যা করেন। পরবর্তীতে শাহ আব্দুল মা'য়ালিকে হত্যা করা হয়।   খাজা হাসান  আবদুল মা'য়ালীর মৃত্যুর পর হাকিম মির্জার তত্ত্বাবধানে বখত-উন-নেসাকে খাজা হাসান নখশবন্দীর সাথে বিয়ে দিয়েছিলেন। খাজা হাসানের সাথে তিনি দুইজন পুত্র সন্তানের জন্ম দেন। তারা হলেন মির্জা বাদি-উজ-জামান ও মির্জা ওয়ালী। ১৬১২ সালে সম্রাট জাহাঙ্গীর সম্রাটের আকবরের পুত্র রাজকুমার দানিয়েল মির্জার মেয়ে বুলাকি বেগমের সাথে মির্জা ওয়ালীকে বিয়ে দিয়েছিলেন।   কাবুল শাসন   তার ভাই হাকিম মির্জা কাবুলের গভর্নর ছিলেন। সম্রাট আকবর তার বিরুদ্ধে যুদ্ধ ঘোষণা করেছিলেন। যুদ্ধ শুরু হলে তিনি পালিয়ে পাহাড়ে চলে গিয়েছিলেন। যুদ্ধে তিনি পরাজিত হন এবং সম্রাট আকবর তাকে ক্ষমা করেন। কিন্তু কাবুলের গভর্নর পদে তাকে না রেখে বখত-উন-নেসা বেগমকে বসানো হয়। সম্রাট আকবর ঘোষণা দেন যদি হাকিম মির্জা যদি আবারও অন্যায় করে, তাহলে তার প্রতি কোন সদয়তা প্রদর্শন করা হবে না। এরপর সম্রাট আকবর কাবুল থেকে চলে আসেন। সম্রাটের প্রত্যাবর্তনের পর হাকিম মির্জা সব ক্ষমতা নিজের হাতে নিয়ে নিয়েছিলেন, যদিও সকল দাপ্তরিক আদেশ বখ-উন-নেসা বেগমের নামে পালন করা হতো।   মৃত্যু   বখত-উন-নেসা বেগম ১৬০৮ সালের ১ জুন মারা যান।    তথ্যসূত্র   বিষয়শ্রেণী:তিমুরি রাজবংশ বিষয়শ্রেণী:১৬০৮-এ মৃত্যু বিষয়শ্রেণী:১৫৪৭-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মুঘল রাজকুমারী বিষয়শ্রেণী:মুঘল অভিজাত বিষয়শ্রেণী:ভারতীয় রাজকীয় নারী বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৬শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি
কার্লোস কাস্টিলো আর্মস (৪ নভেম্বর, ১৯১৪ - জুলাই ২৬, ১৯৫৭) একজন গুয়েতেমালীয় সামরিক কর্মকর্তা এবং রাজনীতিবিদ ছিলেন। অভ্যুত্থানে ক্ষমতা গ্রহণের পর তিনি ১৯৫৪ থেকে ১৯৫৭ সাল পর্যন্ত গুয়েতেমালার রাষ্ট্রপতি হিসেবে দায়িত্ব পালন করেন। ডানপন্থী জাতীয় মুক্তি আন্দোলন গুয়াতেমালা (এমএলএন) পার্টি, তার কর্তৃত্ববাদী সরকার যুক্তরাষ্ট্রের সাথে সম্পর্ক  যুক্ত ছিল।  গুয়াতেমালার সামরিক একাডেমিতে ক্যান্ডিলো আরামস শিক্ষক ছিলেন। কর্নেল ফ্রান্সিসকো জেভিয়ার অর্না, একজন প্রফেসর, তিনি প্রেসিডেন্টের বিরুদ্ধে ১৯৪৪ সালের বিদ্রোহের সময় আরানা বাহিনীতে যোগ দিয়েছিলেন জুয়ান ফেডেরিকো প্যান্স,  ভয়েডেস ফেডারিকো প্যান্স ভায়াদের সাথে। এইভাবে গুয়েতেমালার বিপ্লব এবং দেশটির প্রতিনিধি গণতন্ত্র প্রবর্তন শুরু হয় । ভাইসের পতনের পর কাস্টিলো আরামসকে লেফটেন্যান্ট কর্নেল পদে উন্নীত করা হয়,  তিনি জেনারেল স্টাফে যোগদান করেন এবং সামরিক একাডেমীর পরিচালক হন। এডানো এবং কাস্তিলো আর্মস জুয়ান জোসে আরেভালো এর নবনির্বাচিত সরকার বিরোধিতা; এডানো এর ব্যর্থ ১৯৪৯ অভ্যুত্থানের পরে কাস্তিলো আর্মস হন্ডুরাসে নির্বাসিত হন। আরেকটি বিদ্রোহের সমর্থনের জন্য তিনি যুক্তরাষ্ট্র সেন্ট্রাল ইন্টেলিজেন্স এজেন্সী (সিআইএ) -এর নজরে আসেন। হন্ডুরাস থেকে ফিরে আসার আগে, ১৯৫০ সালে তিনি গুয়াতেমালা সিটি তে ব্যর্থ হামলা চালান। কোল্ড ওয়ার দ্বারা প্রভাবিত কমিউনিজম এবং ইউনাইটেড ফ্রুট কোম্পানি থেকে চাপ, ১৯৫২ সালে মার্কিন রাষ্ট্রপতি হ্যারি ট্রুম্যান অপারেশন পবফর্চুনে অনুমোদিত, আরেভালোর বামপন্থী উত্তরাধিকারী, রাষ্ট্রপতি জেকো আর্গেন কে উৎখাত করার চক্রান্ত হয় । কাস্তিলো আর্মস এই অভ্যুত্থানের নেতৃত্ব দিতে চেয়েছিলেন, তবে ১৯৫৩ সালে মার্কিন প্রেসিডেন্ট ডুয়াইট ডি আইজেনহোওয়ার এর নতুন রূপে পুনরুজ্জীবিত হওয়ার পূর্বে পরিকল্পনাটি ত্যাগ করা হয়।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:স্নায়ুযুদ্ধের নেতা বিষয়শ্রেণী:গুপ্তহত্যার শিকার সরকারপ্রধান বিষয়শ্রেণী:গুয়াতেমালার রাষ্ট্রপতি বিষয়শ্রেণী:১৯৫০-এর দশকে গুপ্তহত্যার শিকার রাজনীতিবিদ
পশ্চিম জাফলং ইউনিয়ন বাংলাদেশের সিলেট জেলার গোয়াইনঘাট উপজেলার একটি ইউনিয়ন।   অবস্থান ও সীমানা  ২নং পশ্চিম জাফলং ইউনিয়ন গোয়াইনঘাট উপজেলায় অবস্থিত।   ইতিহাস  ২নং পশ্চিম জাফলং  ইউনিয়ন জাফলং হতে পশ্চিম এর অবস্থান তাই তাকে পশ্চিম জাফলং বলা হয়    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :   শিক্ষা প্রতিষ্ঠান   ২টি উচ্চ বিদ্যালয়  ১টি নিম্ন মাধ্যমিক বিদ্যালয়  সরকারী প্রাথমিক বিদ্যালয় রয়েছে ১২ টি  দাখিল মাদ্রাসা ১টি।   দর্শনীয় স্থান    পান্তুমাই  ফাটাছড়া বড়হীল  পশ্চিম জাফলং কালাইউরিয়া একগম্বুজ মসজিদ ( সম্ভবত বিশ্বের ক্ষুদ্রতম মসজিদ যেখানে মাত্র পাঁচজন মুসুল্লী নামাজ আদায় করতে পারেন)   জনপ্রতিনিধি  বর্তমান চেয়ারম্যান- মামুন পারভেজ +চেয়ারম্যানগণের তালিকাক্রম নং চেয়ারম্যানের নাম সময়কাল০১শওকত আলী   -১৯৮৮০২মোশাহীদ আলী  ১৯৮৮-১৯৯২০৩মোঃ আব্দুন নুর১৯৯২-১৯৯৮ ০৪এম এ রহিম১৯৯৮-২০০৩০৫মোঃ ফয়জুল ইসলাম  ২০০৩-২০১৬ ০৬মোঃ আব্দুস ছালাম২০১৬-২০২২০৭ মামুন পারভেজ২০২২- বর্তমান   আরও দেখুন    ৭নং নন্দিরগাঁও ইউনিয়ন  ৮নং তোয়াকুল ইউনিয়ন  ৯নং ডৌবাড়ী ইউনিয়ন  ৩নং পূর্ব জাফলং ইউনিয়ন  ১নং  রুস্তমপুর ইউনিয়ন   তথ্যসূত্র    বহিঃসংযোগ    গোয়াইনঘাট উপজেলা -বাংলাপিডিয়া  পশ্চিম জাফলং ইউনিয়ন -বাংলাদেশ জাতীয় তথ্য বাতায়ন।  বিষয়শ্রেণী:গোয়াইনঘাট উপজেলার ইউনিয়ন
ভুটান টাইমস ভুটানের প্রথম বেসরকারী মালিকানাধীন সংবাদপত্র  এবং সরকারি মালিকানাধীন এবং স্বায়ত্তশাসিত কুয়েনসেল পত্রিকার পর এটি দ্বিতীয় পত্রিকা। ভুটান টাইমসের সম্পাদক যখন এটি চালু হয়েছিল, তখন "যুবকদের জোর দেয়া সত্যিকারের মানুষের পত্রিকা" প্রতিশ্রুতি দিয়েছিলেন।  সংবাদপত্রটির প্রথম সংস্করণ, ৩২ পৃষ্ঠাসম্বলিত, এপ্রিল ৩০, ২০০৬ এ প্রকাশিত হয় যেখানে ভুটানের যুব যুবরাজ জিগমে খেসার নামগাল ওয়াংচুকের, যিনি ২০০৮ সালে তার পিতা মতো রাজা হওয়ার জন্য মনোনীত হন, বিশেষ স্বাক্ষাৎকার প্রকাশিত হয়।  ভুটানে সংবাদপত্রের অবাধ স্বাধীনতা নিশ্চয়তা সৃষ্টি ভুটানের গনতান্ত্রিক সমাজে চলমান পরিবর্তনের একটি গুরুত্বপূর্ণ পদক্ষেপ হিসেবে স্বীকৃত (দেখুন ভুটানের ইতিহাস)। ২০০৭ সালের ডিসেম্বর পর্যন্ত পত্রিকার সাপ্তাহিক সংস্করণ প্রতি রবিবারে প্রকাশিত হতো এবং পরবর্তীতে পরিচালনা পরিষদের সিদ্ধান্ত অনুযায়ী দ্বি -সাপ্তাহিক পত্রিকা হিসেবে প্রকাশ হয়ে আসছে।  পুনরায় প্রতি রবিবারে প্রকাশ হওয়ার পূর্ব পর্যন্ত ভুটান টাইমস সপ্তাহে বুধবার ও রবিবার প্রকাশিত হতো।  এই বেসরকারি সংবাদপত্রটি একদল তরুণ রিপোর্টার ও সম্পাদক পরিচালনা করে থাকেন।  ২০০৬ সালে ভুটান অবজারভার নামে আরেকটি বেসরকারি পত্রিকা প্রকাশিত হয়। বহিঃসংযোগ ভুটান টাইমস ওয়েবসাইট "এপ্রিলে দুইটি বেসরকারি সংবাদপত্র প্রকাশিত হতে যাচ্ছে" - কুয়েনসেল অনলাইন তথ্যসূত্র  বিষয়শ্রেণী:ভুটানে প্রকাশিত সাপ্তাহিক সংবাদপত্র বিষয়শ্রেণী:ভুটানের সংবাদপত্র বিষয়শ্রেণী:এশিয়ার ইংরেজি ভাষার সংবাদপত্র
থাম্ব|ইজমির ইজমির (  ,  ,  ) তুরস্কের আনাতোলিয়ার পশ্চিম সীমান্তের একটি মহানগর শহর। ইস্তাম্বুল ও আঙ্কারার পরে এটি তুরস্কের তৃতীয় সর্বাধিক জনবহুল শহর এবং গ্রিসের অ্যাথেন্সের পরে এজিয়ান সাগরের দ্বিতীয় বৃহত্তম মহানগর অঞ্চল। ২০১৮ সালে ইজমির শহরের জনসংখ্যা ২,৯৪৭,০০০ জন এবং ইজমির প্রদেশের জনসংখ্যা ছিল ৪,৩২০,৫১৯ জন। ইজমির মহানগর এলাকার পার্শ্ববর্তী পানি বরাবর প্রসারিত ইজমির উপসাগর এবং অন্তর্দেশীয় জুড়ে উত্তরে গেদিজ নদী ব-দ্বীপ; পূর্ব দিক বরাবর কয়েকটি ছোট ছোট স্রোত দ্বারা নির্মিত একটি পলল সমভূমি; এবং দক্ষিণে আরও কিছুটা অসমতল অঞ্চল।   জনসংখ্যার উপাত্ত  ১৯৬০ এবং ১৯৭০-এর দশকের পরে ইজমিরের ফ্যাব্রিকে (কারিগরি, শিল্প) আরেকটি ধাক্কা লেগেছিল, যখন স্থানীয় প্রশাসন ইজমিরের ঐতিহ্যবাহী মূল্যবোধ এবং চিহ্নগুলিকে অবহেলা করে। অনেক বাসিন্দাদের কাছে এটি ১৯২২ সালের আগুনের মতো গুরুতর ছিল। কিছু প্রশাসক সর্বদা আঙ্কারায় কেন্দ্রীয় সরকারের সাথে একমত ছিল না এবং নিয়মিত সরকারি ভর্তুকির ঘাটতি হয়ে পড়েছিল এবং শহরটি অভ্যন্তরীণ আনাতোলিয়া থেকে অভিবাসনের বিশাল ঢেউকে গ্রহণ করেছিল, যা জনসংখ্যার বিস্ফোরণ ঘটায়। আজ অবাক হওয়ার কিছু নেই যে ইজমিরের অনেক বাসিন্দা (অন্যান্য বিশিষ্ট তুর্কি শহরগুলির বাসিন্দাদের অনুরূপ) নস্টালজিয়ায় ফিরে দেখা যায় একটি কোজিয়ার, আরও পরিচালিত শহর, যা শেষ কয়েক দশকের মধ্যে শেষ হয়েছিল। ১৯৬৫ সালের ফ্লোর ওনারশিপ ল (ক্যাট মল্কিয়েটি কানুনু) বাড়ি বা ভূমি মালিক এবং স্থাপনা ঠিকাদারদের মধ্যে ব্যবস্থা করার অনুমতি ও উৎসাহ প্রদান করে যার মাধ্যমে প্রত্যেকে একক-পরিবারের বাড়িগুলি প্রতিস্থাপনের জন্য নির্মিত আট তলা কামরা বিভাগগুলি ভাড়া দেওয়ার সুবিধাগুলি ভাগ করে নেবে, বিশেষত আড়াআড়ি শহুরে জন্য বিপর্যয়কর প্রমাণিত।  ইজমির ইস্তাম্বুলের পরে তুরস্কের দ্বিতীয় বৃহত্তম ইহুদি সম্প্রদায়েরও আবাস, যার সংখ্যা প্রায় ২,৫০০। সম্প্রদায়টি এখনও তাদের ঐতিহ্যবাহী করাতার কোয়াটারে কেন্দ্রীয়ভূত। শহরটির ইহুদি সম্প্রদায়ের বিখ্যাত ব্যক্তিত্বদের মধ্যে সাব্বতাই জেভি এবং দারো মোরেনোর মতো স্মরণীয় ইহুদিরা ছিলেন।   শিক্ষা  ইজমির এবং এর নিকটবর্তী এলাকায় মোট ছয়টি সক্রিয় বিশ্ববিদ্যালয় রয়েছে। এই শহরটিতে সু-শিকড়ের উচ্চ-শিক্ষাপ্রতিষ্ঠানেরও আস্তানা রয়েছে যা তুরস্ক জুড়ে বিখ্যাত, যেমন , যা ১৯৫৪ সালে প্রতিষ্ঠিত, এবং আমেরিকান কলেজিয়েট ইনস্টিটিউট (এসিআই) যা ১৮৭৮ সালে প্রতিষ্ঠিত হয়েছিল।  ঐতিহাসিকভাবে, উনবিংশ শতাব্দী এবং বিংশ শতাব্দীর শুরুর দিকে, শহরটি গ্রীক বিশ্বের একটি শিক্ষাকেন্দ্র ছিল, মোট ৬৭টি পুরুষ এবং ৪টি মহিলা বিদ্যালয় ছিল। সর্বাধিক গুরুত্বপূর্ণ গ্রীক শিক্ষাপ্রতিষ্ঠানটি ছিল ইভাঞ্জেলিকাল স্কুল যা ১৭৩৩ থেকে ১৯২২ সাল পর্যন্ত পরিচালিত হয়েছিল।   পরিবহন  ইজমিরকে আদনান মেন্ডেরেস আন্তর্জাতিক বিমানবন্দর-এর মাধ্যমে অভ্যন্তরীণ এবং আন্তর্জাতিক উড্ডয়ন (ফ্লাইট) দিয়ে বিমান সেবা প্রদান করা হয় এবং আধুনিক রেল পরিবহন পদ্ধতির মাধ্যমে ইজমিরের মহানগর অঞ্চলকে পরিষেবা প্রদান করা হয়। শহরটি কৌশলগত অবস্থান এবং অপেক্ষাকৃত নতুন এবং উচ্চতর উন্নত প্রযুক্তিগত অবকাঠামো পরিবহন, টেলিযোগাযোগ এবং বিদ্যুতের মাধ্যমে বিনিয়োগকারীদের আকর্ষণ করেছে।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:তুরস্কের জনবহুল উপকূলীয় স্থান বিষয়শ্রেণী:নূতন নিয়মের নগর
১৮তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের অষ্টদশ আয়োজন। ১৯৯৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৯ জন বিজয়ীকে পুরস্কার প্রদান করা হয়। পোকা মাকড়ের ঘর বসতি শ্রেষ্ঠ চলচ্চিত্রসহ সর্বাধিক ১০টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র  ববিতা (প্রযোজক)  পোকা মাকড়ের ঘর বসতি শ্রেষ্ঠ পরিচালক  আখতারুজ্জামান  পোকা মাকড়ের ঘর বসতি শ্রেষ্ঠ অভিনেতা  আলমগীর  পোকা মাকড়ের ঘর বসতি শ্রেষ্ঠ অভিনেত্রী  সুবর্ণা মুস্তাফা  রাক্ষস শ্রেষ্ঠ পার্শ্বচরিত্রে অভিনেতা  শুভাশীষ রায়  দীপু নাম্বার টু শ্রেষ্ঠ পার্শ্বচরিত্রে অভিনেত্রী  শাহনাজ  বিশ্বনেত্রী শ্রেষ্ঠ সঙ্গীত পরিচালক  শেখ সাদী খান  পোকা মাকড়ের ঘর বসতি শ্রেষ্ঠ গীতিকার  আহমেদ ইমতিয়াজ বুলবুল  আনন্দ অশ্রু শ্রেষ্ঠ পুরুষ কণ্ঠশিল্পী  কিরণ চন্দ্র রায়  পোকা মাকড়ের ঘর বসতি শ্রেষ্ঠ কাহিনীকার  সেলিনা হোসেন  পোকা মাকড়ের ঘর বসতি শ্রেষ্ঠ চিত্রনাট্যকার  আখতারুজ্জামান  পোকা মাকড়ের ঘর বসতি শ্রেষ্ঠ সংলাপ রচয়িতা  মোরশেদুল ইসলাম  মুহম্মদ জাফর ইকবাল  দীপু নাম্বার টু শ্রেষ্ঠ চিত্রগ্রাহক  মাহফুজুর রহমান খান  পোকা মাকড়ের ঘর বসতি শ্রেষ্ঠ চিত্রসম্পাদক  জিন্নাত হোসেন  রাক্ষস শ্রেষ্ঠ শিল্প নির্দেশক  মহিউদ্দীন ফারুক  পোকা মাকড়ের ঘর বসতি শ্রেষ্ঠ শব্দগ্রাহক  মীর্জা মাহবুব হোসেন  পোকা মাকড়ের ঘর বসতি বিশেষ পুরস্কার  জসিম (মরণোত্তর)  আমির হোসেন বাবু  অভিনয়  নৃত্য পরিচালনা  সাংবাদিকতা  এস এম পারভেজ স্মৃতি পুরস্কার - জয়নুল আবেদীন ("চলচ্চিত্র সাংবাদিকতার জন্য")  আরও দেখুন  ২১তম জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৯৬-এর চলচ্চিত্র পুরস্কার